stanford-oval/wikipedia huggingface dataset:
วัดบวรมงคลราชวรวิหาร
ประวัติ

วัดบวรมงคล ราชวรวิหารตั้งวัดเมื่อปี พ.ศ. 2300 ได้รับพระราชทานวิสุงคามสีมาในปีเดียวกัน เดิมชื่อ วัดลิงขบ เนื่องจากบริเวณรอบวัดเป็นป่า มีฝูงลิงอาศัยอยู่เป็นจำนวนมาก สร้างโดยชาวรามัญที่อพยพมาจากเมืองหงสาวดี ต่อมาในสมัยพระบาทสมเด็จพระพุทธเลิศหล้านภาลัย ได้โปรดเกล้าฯ ให้สมเด็จพระบวรราชเจ้ามหาเสนานุรักษ์เป็นผู้บูรณปฏิสังขรณ์วัดนี้ขึ้นใหม่เพื่ออนุเคราะห์แก่ชาวรามัญ มีพระสงฆ์รามัญอยู่มาก และมีพระผู้ใหญ่เป็นประธานสงฆ์อยู่ด้วย จึงบูรณะให้เป็นวัดส่วนกลางสำหรับพระสงฆ์รามัญนิกาย ได้พระราชทานนามใหม่ว่า วัดบวรมงคล ต่อมาสถาปนาเป็นพระอารามหลวง เมื่อ พ.ศ. 2352
ในสมัยพระบาทสมเด็จพระจอมเกล้าเจ้าอยู่หัวโปรดให้สร้างตำหนักขึ้นหลังหนึ่ง เรียกกันว่า ตำหนักพระจอม หรือ เก๋งพระจอม  สำหรับประทับแรมชั่วคราวสำหรับพระองค์ในยามที่มาประทับเป็นเวลานาน ๆ เพื่อทรงเสวนาและศึกษาธรรมกับพระสุเมธมุนี (ซาย พุทฺธวํโส) ซึ่งเป็นพระเถรานุเถระชาวรามัญที่น่าเลื่อมใส เป็นผู้ทรงภูมิรู้และภูมิธรรม ด้วยเหตุที่พระองค์ทรงมีพระราชศรัทธาในข้อวัตรปฏิบัติของพระสงฆ์รามัญนิกายดังกล่าวนี้ จึงทำให้พระองค์โปรดสถาปนาให้มีพระสงฆ์ฝ่ายธรรมยุติกนิกายในกาลต่อมา
ปี พ.ศ. 2410 ได้มีการบูรณปฏิสังขรณ์ครั้งใหญ่ และได้มีการสร้างพระเจดีย์หงสาขึ้น เป็นพระเจดีย์หมู่ 9 องค์ ประกอบด้วยเจดีย์ใหญ่ 1 องค์ และเจดีย์บริวาร 8 องค์ เป็นศิลปกรรมแบบมอญ ล่วงเลยถึงสมัยรัชกาลที่ 6 วัดบวรมงคลได้รับพระราชทานให้โอนสังกัดเป็นวัดธรรมยุติกนิกาย
วันที่ 20 มีนาคม พ.ศ. 2498 ก่อตั้งโรงเรียนวัดบวรมงคล หรือโรงเรียนวัดลิงขบ ในเขตธรณีสงฆ์ของวัดบวรมงคล ด้านทิศตะวันตก ผู้ก่อตั้งโรงเรียน คือ ท่านเจ้าคุณพระศรีวิสุทธิวงศ์ อดีตรองเจ้าอาวาสวัดบวรมงคล
ปี พ.ศ. 2560 ดำเนินการบูรณปฏิสังขรณ์ระเบียงคด จากนั้นปี พ.ศ. 2561 บูรณปฏิสังขรณ์พระเจดีย์
อาคารเสนาสนะ

พระอุโบสถ กว้าง 12.30 เมตร ยาว 35.20 เมตร หลังคาซ้อนชั้นแบบลดมุข 3 ชั้น ประดับช่อฟ้า ใบระกา หางหงส์ หน้าต่างระหว่างเสาเป็นซุ้มทรงบันแถลงนาคสามเศียร 2 ชั้น หน้าบันจำหลักเป็นรูปตาลปัตรพัดยศ ล้อมรอบด้วยลายเครือเถา ด้านหน้าและด้านหลังพระอุโบสถมีมุขบนชานชาลา มีเสาสี่เหลี่ยมย่อมุมไม้สิบสองรับชายคามุข ภายในประดิษฐาน พระพุทธมงคลวรนิมิตร หน้าตักกว้าง 3.40 เมตร สูงจากฐานถึงพระรัศมี 7.45 เมตร สันนิษฐานว่าสร้างขึ้นพร้อมกับการสถาปนาวัด วัดมีวิหารคด จากผนังแนวกำแพงด้านในของพระอุโบสถตลอดทั้งสี่ด้าน มีพระพุทธรูปปั้นปางมารวิชัย หน้าตักกว้าง 95 ซม. สูง 1.39 เมตร จำนวน 108 องค์ ประดิษฐานอยู่บริเวณวิหารคด อุโบสถมีพระเจดีย์ประจำมุมทั้ง 4 ด้าน
พระเจดีย์มีลักษณะศิลปะมอญ เป็นพระเจดีย์หมู่ 9 องค์ มีนามว่า พระเจดีย์หงสา ประกอบด้วยเจดีย์ใหญ่ 1 องค์ และเจดีย์บริวาร 8 องค์ เจดีย์ประธานมีลักษณะย่อมุมไม้ยี่สิบ องค์เจดีย์ไม่มีเรือนธาตุ แต่ทำเป็นฐานลดระดับขึ้นไปรับองค์ระฆัง ปล้องไฉน ปลี และลูกแก้ว ตั้งซ้อนเป็นลำดับขึ้นไป
อาคารเสนาสนะอื่น เช่น หอระฆังเป็นอาคารก่ออิฐถือปูนสองชั้น รูปแบบผสมผสานระหว่างไทยกับตะวันตก
อาคารอนุสรณ์สถาน รัชกาลที่ 4 เดิมเป็นอาคารไม้ ชาวบ้านเรียก ตำหนักพระจอม หรือ เก๋งพระจอม  ชำรุดตามกาลเวลา คณะสงฆ์วัดบวรมงคลได้เสนอคณะธรรมยุตในโอกาสครบ ๒๐๐ ปี วันพระราชสมภพ พระบาทสมเด็จพระจอมเกล้าเจ้าอยู่หัว รัชกาลที่ 4 พ.ศ.2548 ได้สร้างอาคารอนุสรณ์สถาน ร.4 เป็นอาคารคอนกรีตสองชั้นเพื่อเป็นอนุสรณ์สถาน และเก็บโบราณวัตถุของวัด
พระพุทธวรญาณ (ทองย้อย กิตฺติทินฺโน)

| พระพุทธวรญาณ (ทองย้อย กิตฺติทินฺโน) |
| --- | --- |
คำนำหน้าชื่อ: พระเดชพระคุณ
ส่วนบุคคล
เกิด: 1 มกราคม พ.ศ. 2448 ตำบลพรหมมาสตร์ อำเภอเมืองลพบุรี จังหวัดลพบุรี (87 ปี 350 วัน ปี)
มรณภาพ: 17 ธันวาคม พ.ศ. 2535
นิกาย: มหานิกาย
การศึกษา: เปรียญธรรม 8 ประโยค นักธรรมชั้นเอก
ตำแหน่งชั้นสูง
ที่อยู่: วัดกวิศรารามราชวรวิหาร จังหวัดลพบุรี
ตำแหน่ง: เจ้าอาวาสวัดกวิศรารามราชวรวิหาร เจ้าคณะจังหวัดลพบุรี เจ้าคณะตรวจการภาค 6
พระพุทธวรญาณ นามเดิม ทองย้อย บัวอ่อน ฉายา กิตฺติทินฺโน เป็นพระราชาคณะเจ้าคณะรองฝ่ายมหานิกาย ได้ดำรงตำแหน่งสำคัญในคณะสงฆ์ เช่น เจ้าอาวาสวัดกวิศรารามราชวรวิหาร เจ้าคณะจังหวัดลพบุรี และเจ้าคณะตรวจการภาค 6 ผู้ก่อตั้งโรงเรียนวินิตศึกษา ในพระราชูปถัมภ์ฯ จังหวัดลพบุรี
ประวัติ

พระพุทธวรญาณ มีนามเดิมว่า ทองย้อย บัวอ่อน (หลังจากเป็นพระราชาคณะแล้ว ได้เปลี่ยนนามเดิมเป็น กิตติ ตามนโยบายรัฐนิยม) เกิดเมื่อวันที่ 1 มกราคม พ.ศ. 2448 เวลา 04.30 น. เป็นบุตรนายทิพย์-นางขาว บัวอ่อน ได้เรียนอักขรวิธีกับบิดาจนอ่านออกเขียนได้ จึงเรียนภาษาบาลีอับพระอาจารย์แถม วัดบัว ถึงวันที่ 2 เมษายน พ.ศ. 2459 จึงย้ายไปศึกษาพระปริยัติธรรมที่วัดมหาธาตุยุวราชรังสฤษฎิ์ราชวรมหาวิหาร
เมื่ออายุ 16 ปี ได้บรรพชาเป็นสามเณร สอบเปรียญธรรม 3 ประโยคได้ในปี พ.ศ. 2465 แล้วอุปสมบทเป็นภิกษุเมื่ออายุครบ 20 ปี พระธรรมไตรโลกาจารย์ (เฮง เขมจารี) เป็นพระอุปัชฌาย์ พระญาณสมโพธิ (สวัสดิ์ กิตฺติสาโร) เป็นพระกรรมวาจาจารย์ พระศรีสมโพธิ (ช้อย ฐานทตฺโต) เป็นพระอนุสาวนาจารย์ แล้วศึกษาพระปริยัติธรรมต่อจนสอบได้ตามลำดับดังนี้
พ.ศ. 2468 สอบได้เปรียญธรรม 4 ประโยค
พ.ศ. 2469 สอบได้เปรียญธรรม 5 ประโยค
พ.ศ. 2471 สอบได้เปรียญธรรม 6 ประโยค
พ.ศ. 2472 สอบได้นักธรรมชั้นเอก และเปรียญธรรม 7 ประโยค
พ.ศ. 2473 สอบได้เปรียญธรรม 8 ประโยค
จากนั้นสมเด็จพระอุปัชฌาย์ได้มอบหมายให้ท่านกลับไปปฏิบัติศาสนกิจที่จังหวัดลพบุรี
ท่านเป็นเจ้าอาวาสวัดกวิศรารามราชวรวิหาร ผู้เป็นกำลังยิ่งใหญ่ในงานทางพระพุทธศาสนา และกิจการของคณะสงฆ์รวมทั้งงานการศึกษาและการสาธารณสุขของสังคม  สภามหาวิทยาลัยมหาจุฬาลงกรณราชวิทยาลัยในพระบรมราชูปถัมภ์ ถวายปริญญาพุทธศาสตรดุษฎีบัณฑิตกิตติมศักดิ์ (สาขาครุศาสตร์) เมื่อปี พ.ศ. 2526
ลำดับสมณศักดิ์

พ.ศ. 2481 เป็นพระราชาคณะชั้นสามัญที่ พระกิตติญาณมุนี
พ.ศ. 2492 เป็นพระราชาคณะชั้นราชในราชทินนามเดิม
พ.ศ. 2498 เป็นพระราชาคณะชั้นเทพในราชทินนามเดิม
พ.ศ. 2502 เป็นพระราชาคณะชั้นธรรมที่ พระธรรมญาณมุนี ศรีวิสุทธิดิลก ตรีปิฎกคุณาภรณ์ กถิกสุนทรธรรมบัณฑิต มหาคณิสสร บวรสังฆารามคามวาสี
พ.ศ. 2532 เป็นพระราชาคณะเจ้าคณะรองที่ พระพุทธวรญาณ ไพศาลสุทธิธรรมวรนายก ธรรมสาธกสัทธาปสาทกร บวรสีลาจารวินิฐ ตรีปิฎกวิภูษิต มหาคณิสสร บวรสังฆาราม คามวาสี
จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

การเลือกตั้งสมาชิกสภาผู้แทนราษฎรจังหวัดจันทบุรี พ.ศ. 2566 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | ก้าวไกล | 3 | 107,922 | 35.29 | 3 |  | 100.00 |
|  | เพื่อไทย | 3 | 61,458 | 20.10 | 0 |  | 0.00 |
|  | พลังประชารัฐ | 3 | 47,664 | 15.58 | 0 |  | 0.00 |
|  | อื่น ๆ | 19 | 88,715 | 29.03 | 0 |  | 0.00 |
| ผลรวม | ผลรวม | 28 | 305,759 | 100.00 | 3 |  | 100.00 |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | ก้าวไกล> .คะแนนเสียง | ก้าวไกล> .% | เพื่อไทย> .คะแนนเสียง | เพื่อไทย> .% | พลังประชารัฐ> .คะแนนเสียง | พลังประชารัฐ> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 37,600 | 34.85 | 14,473 | 13.41 | 26,055 | 24.15 | 29,745 | 27.59 | 107,873 | 100.00 | ก้าวไกล รักษาที่นั่ง |
| เขต 2 | 34,894 | 35.15 | 31,610 | 31.84 | 1,090 | 1.09 | 31,670 | 31.92 | 99,264 | 100.00 | ก้าวไกล รักษาที่นั่ง |
| เขต 3 | 35,428 | 35.92 | 15,375 | 15.58 | 20,519 | 20.80 | 27,300 | 27.70 | 98,622 | 100.00 | ก้าวไกล รักษาที่นั่ง |
| ผลรวม | 107,922 | 35.29 | 61,458 | 20.10 | 47,664 | 15.58 | 88,715 | 29.03 | 305,759 | 100.00 |  |
ภาพรวม > คะแนนในระบบบัญชีรายชื่อแบ่งตามเขตเลือกตั้ง

| เขตเลือกตั้ง> เขตเลือกตั้ง.เขตเลือกตั้ง | ก้าวไกล> .คะแนนเสียง | ก้าวไกล> .% | เพื่อไทย> .คะแนนเสียง | เพื่อไทย> .% | พลังประชารัฐ> .คะแนนเสียง | พลังประชารัฐ> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | พรรคที่ชนะ> พรรคที่ชนะ.พรรคที่ชนะ |
| --- | --- | --- | --- | --- | --- | --- | --- | --- | --- | --- | --- |
| เขต 1 | 52,013 | 48.25 | 17,275 | 15.98 | 2,081 | 1.93 | 36,412 | 33.84 | 107,781 | 100.00 | ก้าวไกล |
| เขต 2 | 44,243 | 44.31 | 21,714 | 21.75 | 903 | 0.90 | 32,986 | 33.04 | 99,846 | 100.00 | ก้าวไกล |
| เขต 3 | 44,743 | 45.23 | 23,169 | 23.42 | 1,538 | 1.55 | 29,471 | 29.80 | 98,921 | 100.00 | ก้าวไกล |
| ผลรวม | 140,999 | 45.99 | 62,158 | 20.27 | 4,522 | 1.47 | 98,869 | 32.27 | 306,548 | 100.00 |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดจันทบุรี
| พรรค | พรรค | คะแนนเสียง | ร้อยละ |
| --- | --- | --- | --- |
|  | ก้าวไกล (31) | 140,999 | 45.99 |
|  | เพื่อไทย (29) | 62,158 | 20.28 |
|  | รวมไทยสร้างชาติ (22) | 49,943 | 16.29 |
|  | ประชาธิปัตย์ (26) | 10,304 | 3.36 |
|  | ภูมิใจไทย (7) | 5,169 | 1.69 |
|  | พลังประชารัฐ (37) | 4,522 | 1.48 |
|  | ประชาธิปไตยใหม่ (2) | 4,183 | 1.36 |
|  | เสรีรวมไทย (25) | 3,900 | 1.27 |
|  | ใหม่ (1) | 2,905 | 0.95 |
|  | ไทยสร้างไทย (32) | 2,426 | 0.79 |
|  | ท้องที่ไทย (4) | 1,964 | 0.64 |
|  | เป็นธรรม (3) | 1,715 | 0.56 |
|  | พลังสังคมใหม่ (5) | 1,431 | 0.47 |
|  | เพื่อชาติไทย (36) | 1,245 | 0.40 |
|  | เปลี่ยน (20) | 993 | 0.32 |
|  | ไทยภักดี (21) | 903 | 0.29 |
|  | ครูไทยเพื่อประชาชน (6) | 744 | 0.24 |
|  | ทางเลือกใหม่ (30) | 709 | 0.23 |
|  | รวมใจไทย (23) | 694 | 0.23 |
|  | ชาติพัฒนากล้า (14) | 632 | 0.21 |
|  | ไทยรวมไทย (12) | 622 | 0.20 |
|  | พลัง (9) | 555 | 0.18 |
|  | ไทยพร้อม (28) | 541 | 0.18 |
|  | แรงงานสร้างชาติ (8) | 527 | 0.17 |
|  | เพื่อชาติ (24) | 441 | 0.14 |
|  | อนาคตไทย (10) | 416 | 0.14 |
|  | เพื่อไทรวมพลัง (38) | 414 | 0.14 |
|  | ไทยชนะ (13) | 406 | 0.13 |
|  | พลังเพื่อไทย (57) | 358 | 0.12 |
|  | ชาติไทยพัฒนา (18) | 347 | 0.11 |
|  | ไทยก้าวหน้า (55) | 347 | 0.11 |
|  | ประชาชาติ (11) | 338 | 0.11 |
|  | ประชาไทย (56) | 309 | 0.10 |
|  | รวมพลัง (35) | 298 | 0.10 |
|  | ไทยศรีวิไลย์ (42) | 234 | 0.08 |
|  | พลังธรรมใหม่ (27) | 230 | 0.08 |
|  | ภาคีเครือข่ายไทย (19) | 220 | 0.07 |
|  | ประชากรไทย (63) | 218 | 0.07 |
|  | มิติใหม่ (39) | 193 | 0.06 |
|  | กรีน (15) | 175 | 0.06 |
|  | เปลี่ยนอนาคต (65) | 164 | 0.05 |
|  | ไทยเป็นหนึ่ง (33) | 139 | 0.05 |
|  | รักษ์ผืนป่าประเทศไทย (49) | 116 | 0.04 |
|  | พลังประชาธิปไตย (66) | 114 | 0.04 |
|  | ไทยสมาร์ท (67) | 110 | 0.04 |
|  | ไทยธรรม (41) | 109 | 0.04 |
|  | ประชาภิวัฒน์ (40) | 101 | 0.03 |
|  | แผ่นดินธรรม (34) | 93 | 0.03 |
|  | ความหวังใหม่ (60) | 87 | 0.03 |
|  | พลังสยาม (16) | 79 | 0.03 |
|  | พลังไทยรักชาติ (62) | 70 | 0.02 |
|  | เสมอภาค (17) | 68 | 0.02 |
|  | เส้นด้าย (64) | 61 | 0.02 |
|  | พลังปวงชนไทย (50) | 55 | 0.02 |
|  | เพื่ออนาคตไทย (48) | 51 | 0.02 |
|  | สามัญชน (51) | 51 | 0.02 |
|  | ช่วยชาติ (59) | 50 | 0.02 |
|  | คลองไทย (61) | 44 | 0.01 |
|  | รวมแผ่นดิน (47) | 39 | 0.01 |
|  | แนวทางใหม่ (45) | 36 | 0.01 |
|  | ราษฎร์วิถี (44) | 35 | 0.01 |
|  | ถิ่นกาขาวชาววิไล (46) | 29 | 0.01 |
|  | สังคมประชาธิปไตยไทย (58) | 29 | 0.01 |
|  | ชาติรุ่งเรือง (52) | 27 | 0.01 |
|  | พลังสังคม (53) | 24 | 0.01 |
|  | พลังสหกรณ์ (43) | 23 | 0.01 |
|  | ภราดรภาพ (54) | 16 | 0.005 |

| บัตรดี | บัตรดี | 306,548 | 93.34 |
| บัตรเสีย | บัตรเสีย | 15,059 | 4.58 |
| ไม่ประสงค์ลงคะแนน | ไม่ประสงค์ลงคะแนน | 6,835 | 2.08 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 328,442 | 76.75 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 427,917 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขต 1

เขตเลือกตั้งที่ 1 ประกอบด้วยอำเภอแหลมสิงห์ อำเภอเมืองจันทบุรี และอำเภอมะขาม (ยกเว้นตำบลปัถวีและตำบลฉมัน)
| ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> ผู้สมัคร | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> คะแนนเสียง | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> % | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 1> ± |
| --- | --- | --- | --- | --- | --- |
|  | ก้าวไกล | วรายุทธ ทองสุข (4) | 37,600 | 34.85 | – |
|  | พลังประชารัฐ   | เฉลิมพล ศักดิ์คำ (1) | 26,055 | 24.15 | – |
|  | รวมไทยสร้างชาติ   | พันตำรวจโท ฐนภัทร กิตติวงศา (7)* | 15,930 | 14.76 | –14.61 |
|  | เพื่อไทย   | มงคล ศรีคำแหง (2) | 14,473 | 13.41 | –2.69 |
|  | ประชาธิปัตย์   | อิทธิพล จังสิริมงคล (8) | 5,629 | 5.21 | – |
|  | ภูมิใจไทย   | ธวัชชัย อนามพงษ์ (6)✔ | 4,359 | 4.04 | –24.08 |
|  | ไทยสร้างไทย | จักรพรรณ พลอยพานิชย์ (9) | 2,411 | 2.23 | – |
|  | เสรีรวมไทย   | จักราวุธ สีหาพงษ์ (3) | 1,034 | 0.95 | –0.37 |
|  | ไทยภักดี | นารา ศรีภูมิสวัสดิ์ (5) | 258 | 0.23 | – |
|  | พลังปวงชนไทย  | ปวันรัตน์ ธนะสันติวัฒน์ (10) | 124 | 0.11 | – |
| ผลรวม | ผลรวม | ผลรวม | 107,873 | 100.00 | — |

| บัตรดี | บัตรดี | บัตรดี | 107,873 | 94.42 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,111 | 2.72 | – |
| บัตรเสีย | บัตรเสีย | บัตรเสีย | 3,269 | 2.86 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 114,253 | 78.18 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 146,141 | 100.00 | — |
: ก้าวไกล ได้ที่นั่งจาก พลังประชารัฐ
ผลการเลือกตั้งแบบแบ่งเขต > เขต 2

เขตเลือกตั้งที่ 2 ประกอบด้วยอำเภอท่าใหม่ อำเภอนายายอาม อำเภอแก่งหางแมว และอำเภอเขาคิชฌกูฏ
| ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> ผู้สมัคร | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> คะแนนเสียง | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> % | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 2> ± |
| --- | --- | --- | --- | --- | --- |
|  | ก้าวไกล | ปรัชญาวรรณ ไชยสืบ (3) | 34,894 | 35.15 | – |
|  | เพื่อไทย   | วันทิต ตั้งรักษาสัตย์ (2) | 31,610 | 31.84 | – |
|  | ประชาธิปัตย์   | ยุคล ชนะวัฒน์ปัญญา (5)✔ | 18,322 | 18.45 | –10.52 |
|  | รวมไทยสร้างชาติ   | จารึก ศรีอ่อน (7)* | 10,992 | 11.07 | –18.93 |
|  | เสรีรวมไทย   | บุญภูวนาถ เจ๊ะหมวก (1) | 1,713 | 1.72 | +1.38 |
|  | พลังประชารัฐ   | ธนกร โฉมเฉลา (6) | 1,090 | 1.09 | –6.29 |
|  | ไทยภักดี | พันตำรวจโท ศาสตราวัต สกุลนาธรรม (4) | 452 | 0.45 | –0.76 |
|  | พลังปวงชนไทย  | วิภาดา บัวเผื่อน (8) | 191 | 0.19 | – |
| ผลรวม | ผลรวม | ผลรวม | 99,264 | 100.00 | — |

| บัตรดี | บัตรดี | บัตรดี | 99,264 | 91.92 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,231 | 2.99 | – |
| บัตรเสีย | บัตรเสีย | บัตรเสีย | 5,497 | 5.09 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 107,992 | 76.65 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 140,890 | 100.00 | — |
: ก้าวไกล ได้ที่นั่งจาก พลังท้องถิ่นไท
ผลการเลือกตั้งแบบแบ่งเขต > เขต 3

เขตเลือกตั้งที่ 3 ประกอบด้วยอำเภอสอยดาว อำเภอโป่งน้ำร้อน อำเภอขลุง และอำเภอมะขาม (เฉพาะตำบลปัถวีและตำบลฉมัน)
| ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> พรรค | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> ผู้สมัคร | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> คะแนนเสียง | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> % | ผลการเลือกตั้งสมาชิกสภาผู้แทนราษฎรจังหวัดจันทบุรี เขต 3> ± |
| --- | --- | --- | --- | --- | --- |
|  | ก้าวไกล | ญาณธิชา บัวเผื่อน (2)* | 35,428 | 35.92 | +4.73 |
|  | พลังประชารัฐ   | ชรัตน์ เนรัญชร (4) | 20,519 | 20.80 | +5.51 |
|  | ภูมิใจไทย   | วิสสุตา เวชชาชีวะ (1) | 18,022 | 18.27 | – |
|  | เพื่อไทย   | แสนคม อนามพงษ์ (3) | 15,375 | 15.58 | –10.08 |
|  | รวมไทยสร้างชาติ   | ประพันธ์ จึงสกุลวัฒนา (6) | 5,959 | 6.04 | –3.39 |
|  | ประชาธิปัตย์   | เชิดสกุล พลารักษ์ (8) | 1,495 | 1.51 | – |
|  | ไทยสร้างไทย | ศุภนาถลดา รัตนาธนัชภัค (9) | 724 | 0.73 | – |
|  | เสรีรวมไทย   | เรือตรี เสกสรรค์ ทองศรี (5) | 593 | 0.60 | +0.19 |
|  | ไทยภักดี | เสาวลักษณ์ ตันฉาย (7) | 342 | 0.34 | – |
|  | พลังปวงชนไทย  | อัศวิน บูรณกิจ (10) | 165 | 0.16 | – |
| ผลรวม | ผลรวม | ผลรวม | 98,622 | 100.00 | — |

| บัตรดี | บัตรดี | บัตรดี | 98,622 | 92.87 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,558 | 2.41 | – |
| บัตรเสีย | บัตรเสีย | บัตรเสีย | 5,017 | 4.72 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 106,198 | 75.38 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 140,883 | 100.00 | — |
: ก้าวไกล รักษาที่นั่ง
ดูเพิ่ม

จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดจันทบุรี
แหล่งข้อมูลอื่น

เว็บไซต์อย่างเป็นทางการของสำนักงานคณะกรรมการการเลือกตั้ง
| ด ค ก(พ> ศ. 2562 ←)   การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 |
| --- | --- |
 กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดจันทบุรีในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566
วาซีลี อาร์ฮีปอฟ

| วาซีลี อาร์ฮีปอฟ |
| --- | --- |
ชื่อพื้นเมือง: Василий Александрович Архипов
เกิด: 30 มกราคม ค.ศ. 1926(1926-01-30) Zvorkovo, แคว้นมอสโก, สหพันธ์สาธารณรัฐสังคมนิยมโซเวียตรัสเซีย, สหภาพโซเวียต
เสียชีวิต: 19 สิงหาคม ค.ศ. 1998(1998-08-19) (72 ปี) Zheleznodorozhny, แคว้นมอสโก, รัสเซีย
รับใช้:  สหภาพโซเวียต
แผนก/สังกัด:  กองทัพเรือโซเวียต
ประจำการ: 1945–1980s
ชั้นยศ:  พลเรือโท
การยุทธ์: สงครามโลกครั้งที่สอง วิกฤตการณ์ขีปนาวุธคิวบา
บำเหน็จ: เครื่องอิสริยาภรณ์ธงแดง เครื่องอิสริยาภรณ์ดาวแดง รางวัลฟิวเจอร์ออฟไลฟ์
คู่สมรส: โอลกา อาร์ฮีโปวา
วาซีลี อเล็กซานโดรวิช อาร์ฮีปอฟ (รัสเซีย: Василий Александрович Архипов, สัทอักษรสากล: [vɐˈsʲilʲɪj ɐlʲɪkˈsandrəvʲɪtɕ arˈxʲipəf], 30 มกราคม ค.ศ. 1926 – 19 สิงหาคม ค.ศ. 1998) เป็นนายทหารเรือโซเวียตที่คัดค้านการโจมตีด้วยนิวเคลียร์ระหว่างวิกฤตการณ์ขีปนาวุธคิวบา อาร์ฮีปอฟเป็นนายทหารฝ่ายเสนาธิการและรองผู้บังคับการเรือดำน้ำพลังดีเซล B-59 ที่ปฏิเสธคำอนุมัติของผู้บังคับการในการโจมตีกองทัพเรือสหรัฐด้วยตอร์ปิโดนิวเคลียร์ ซึ่งหากการโจมตีเกิดขึ้นอาจนำไปสู่สงครามนิวเคลียร์อย่างสมบูรณ์
ทอมัส แบรนตัน ผู้อำนวยการสำนักหอจดหมายเหตุความมั่นคงแห่งชาติสหรัฐกล่าวในค.ศ. 2002 ว่าอาร์ฮีปอฟนั้นได้ "ปกป้องโลกไว้"
ชีวิตช่วงต้น

อาร์ฮีปอฟเกิดในครอบครัวชาวนาใกล้กรุงมอสโกในค.ศ. 1926 เขาเรียนที่โรงเรียนนายเรือ Pacific Higher Naval School และปฏิบัติงานบนเรือกวาดทุ่นระเบิดในสงครามโซเวียต–ญี่ปุ่นเมื่อเดือนสิงหาคม ค.ศ. 1945 หลังจากนั้นเขาถูกส่งไปเรียนที่โรงเรียนนายเรือ Caspian Higher Naval School หลังเรียนจบในค.ศ. 1947 อาร์ฮีปอฟปฏิบัติงานบนเรือดำน้ำในทะเลดำ ทะเลเหนือและทะเลบอลติก ในค.ศ. 1961 เขาได้รับตำแหน่งรองผู้บังคับการเรือดำน้ำ K-19 แต่ในการเดินทางครั้งแรกเรือประสบปัญหาระบบหล่อเย็นล้มเหลว ทำให้ผู้บังคับการนิโคไล ซาเตเยฟสั่งซ่อมแซมโดยด่วนเพื่อป้องกันการหลอมละลายนิวเคลียร์ แม้จะซ่อมแซมระบบสำเร็จแต่ลูกเรือทั้งหมดได้รับรังสี ในช่วงเวลาสองปีมีลูกเรือกว่า 20 คนเสียชีวิตด้วยรังสีจากเหตุการณ์นี้
วิกฤตการณ์ขีปนาวุธคิวบา

วันที่ 27 ตุลาคม ค.ศ. 1962 ระหว่างวิกฤตการณ์ขีปนาวุธคิวบา กลุ่มเรือพิฆาต 11 ลำและเรือบรรทุกอากาศยาน USS Randolph ของกองทัพเรือสหรัฐตรวจพบเรือดำน้ำพลังดีเซล B-59 ในน่านน้ำสากลใกล้คิวบา กองทัพเรือสหรัฐหย่อนระเบิดน้ำลึกลงไปเพื่อกดดันให้เรือดำน้ำลอยตัวขึ้นมาระบุตัวตน ด้านเรือดำน้ำไม่ได้รับคำสั่งจากมอสโกมาหลายวันและอยู่ลึกเกินกว่าจะรับสัญญาณคลื่นวิทยุได้ ลูกเรือจึงไม่ทราบว่าสงครามเริ่มขึ้นแล้วหรือไม่ วาเลนติน ซาวิตสกี ผู้บังคับการเรือดำน้ำคาดว่าสงครามเริ่มขึ้นแล้วและต้องการสั่งยิงตอร์ปิโดนิวเคลียร์
อย่างไรก็ตามการอนุมัติคำสั่งยิงต้องได้รับมติเอกฉันท์จากนายทหารอาวุโสบนเรือสามนายได้แก่ ผู้บังคับการซาวิตสกี นายทหารการเมืองมาสเลนนิคอฟและนายทหารเสนาธิการอาร์ฮีปอฟ ซึ่งมีเพียงอาร์ฮีปอฟคนเดียวที่คัดค้านคำอนุมัติ ที่สุดแล้วอาร์ฮีปอฟเกลี้ยกล่อมให้ซาวิตสกีนำเรือขึ้นสู่ผิวน้ำเพื่อรอรับคำสั่งจากมอสโกได้สำเร็จ ก่อนจะเดินทางกลับสหภาพโซเวียต
เมื่อกลับถึงสหภาพโซเวียต ผู้บังคับการต้องรายงานเหตุการณ์ที่เกิดขึ้นต่อจอมพลอันเดรย์ เกรชโค ผู้ทำหน้าที่แทนรัฐมนตรีว่าการกระทรวงกลาโหมโซเวียต เกรชโคโกรธจัดที่ลูกเรือล้มเหลวในการทำภารกิจลับนี้ เจ้าหน้าที่คนหนึ่งรายงานว่าเกรชโคนั้น "ปาแว่นตาของตนลงบนโต๊ะอย่างเดือดดาลจนแว่นแตกละเอียด แล้วเดินออกจากห้องไปในทันที"
โรเบิร์ต แม็กนามารา รัฐมนตรีว่าการกระทรวงกลาโหมสหรัฐในช่วงที่เกิดวิกฤตการณ์ขีปนาวุธคิวบากล่าวในค.ศ. 2002 ว่า "เราเฉียดเข้าใกล้" สงครามนิวเคลียร์ "มากกว่าที่เรารู้ในตอนนั้น" ด้านอาร์เธอร์ เอ็ม. เชลซินเจอร์ ที่ปรึกษาประธานาธิบดีจอห์น เอฟ. เคนเนดีและนักประวัติศาสตร์กล่าวว่า "นี่ไม่ใช่แค่ช่วงเวลาที่อันตรายที่สุดในสงครามเย็น แต่ยังเป็นช่วงเวลาที่อันตรายที่สุดในประวัติศาสตร์มวลมนุษย์"
บั้นปลายและชีวิตส่วนตัว

หลังเหตุการณ์วิกฤตการณ์ขีปนาวุธคิวบา อาร์ฮีปอฟยังคงปฏิบัติงานในกองทัพเรือโซเวียต เขาได้รับยศพลเรือตรีในค.ศ. 1975 และพลเรือโทในค.ศ. 1981 ก่อนจะเกษียณช่วงกลางคริสต์ทศวรรษ 1980 ภายหลังอาร์ฮีปอฟย้ายไปอยู่ที่เมืองคูปาฟนาจนกระทั่งเสียชีวิตด้วยโรคมะเร็งไตในค.ศ. 1998 ซึ่งอาจมีส่วนมาจากรังสีที่เขาได้รับในค.ศ. 1961
ด้านชีวิตส่วนตัว อาร์ฮีปอฟแต่งงานกับโอลกา อาร์ฮีโปวา ทั้งคู่มีบุตรสาวด้วยกัน 1 คนชื่อ เยเลนา
ดูเพิ่ม

สตานิสลาฟ เปตรอฟ นาวาอากาศโทประจำสถานีเตือนภัยขีปนาวุธโซเวียต ผู้ยับยั้งสงครามนิวเคลียร์ที่อาจเกิดขึ้นในค.ศ. 1983
องค์การบริหารส่วนตำบลป่าสะแก

| องค์การบริหารส่วนตำบลป่าสะแก |
| --- | --- |
องค์การบริหารส่วนตำบล
อบต.ป่าสะแกที่ตั้งที่ทำการองค์การบริหารส่วนตำบลป่าสะแก
พิกัด: 14°51′22.8″N 99°57′57.1″E﻿ / ﻿14.856333°N 99.965861°E﻿ / 14.856333; 99.965861
ประเทศ:  ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 21.21 ตร.กม. (8.19 ตร.ไมล์)
ประชากร (2566)
 • ทั้งหมด: 3,009 คน
 • ความหนาแน่น: 141.87 คน/ตร.กม. (367.4 คน/ตร.ไมล์)
รหัส อปท.: 06720210
ที่อยู่ที่ทำการ: เลขที่ 119 หมู่ 6 ตำบลป่าสะแก อำเภอเดิมบางนางบวช จังหวัดสุพรรณบุรี 72120
เว็บไซต์: www.pasakae.go.th
 ส่วนหนึ่งของสารานุกรมประเทศไทย
ป่าสะแก เป็นองค์กรปกครองส่วนท้องถิ่นประเภทองค์การบริหารส่วนตำบล ที่ครอบคลุมพื้นที่ทั้งหมดของตำบลวังศรีราช และตำบลป่าสะแก ในอำเภอเดิมบางนางบวช จังหวัดสุพรรณบุรี
ที่ตั้งและอาณาเขต

องค์การบริหารส่วนตำบลป่าสะแก มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับองค์การบริหารส่วนตำบลหัวนา
ทิศตะวันออก ติดต่อกับองค์การบริหารส่วนตำบลหัวเขา
ทิศใต้ ติดต่อกับองค์การบริหารส่วนตำบลกระเสียว องค์การบริหารส่วนตำบลหนองสะเดา (อำเภอสามชุก) และองค์การบริหารส่วนตำบลหนองโพธิ์ (อำเภอหนองหญ้าไซ)
ทิศตะวันตก ติดต่อกับองค์การบริหารส่วนตำบลบ่อกรุ
ประวัติ

ป่าสะแกเดิมมีฐานะเป็นสภาตำบลป่าสะแก ในปี พ.ศ. 2517 ต่อมาปี พ.ศ. 2538 สภาตำบลวังศรีราชมี 6 หมู่บ้าน พื้นที่ 12.32 ตารางกิโลเมตร ประชากร 3,168 คน และ 744 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลป่าสะแกอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลป่าสะแก
ปี พ.ศ. 2546 กระทรวงมหาดไทยพิจารณาให้สภาตำบลวังศรีราชที่มีประชากรเพียง 629 คน ไม่สามารถจัดตั้งเป็นองค์การบริหารส่วนตำบลได้และต้องรวมเข้ากับองค์กรปกครองส่วนท้องถิ่นที่อยู่ใกล้เคียง ปี พ.ศ. 2547 สภาตำบลวังศรีราชจึงได้รวมเข้ากับองค์การบริหารส่วนตำบลป่าสะแก